Santušs
Santušs (portugāļu: Santos, no vārda santo — 'svētais'; sieviešu dzimtē Santuša) ir portugāļu cilmes uzvārds, kam portugāļu valodas Brazīlijas paveidā un spāņu valodā sastopami līdzīgi uzvārdi ar tādu pašu cilmi — Santuss (Brazīlijas portugāļu: Santos) un Santoss (spāņu: Santos). Cilvēki ar šo uzvārdu: Albertu Santušs-Dimons (Alberto Santos-Dumont; 1873—1932) — Brazīlijas aviācijas pionieris; Danti Bonfims Košta Santušs (Dante Bonfim Costa Santos; 1983) — Brazīlijas futbolists; Džalma Santušs (Djalma Santos; 1929—2013) — Brazīlijas futbolists; Fernandu Santušs (Fernando Santos; 1954) — portugāļu futbola treneris, bijušais futbolists; Krištianu Ronaldu, pilnā vārdā Krištianu Ronaldu duš Santušs Aveiru (Cristiano Ronaldo dos Santos Aveiro; 1985) — portugāļu futbolists; Niltons Santušs (Nílton Santos, 1925—2013) — Brazīlijas futbolists; Žuzē Eduardu duš Santušs (José Eduardo dos Santos, 1942—2022) — Angolas politiķis, bijušais valsts prezidents.